paragraph_text: Ovi posljednji Tarume informirali su Guppyja da je nekada njegov narod živio u odijeljenim kućama, a ne u ovakvima kao danas, te da su se duže zadržavali na jednom mjestu, nego što su to činila druga plemena. Imali su veoma naprednu zemljoradnju na čijim je poljima rastao pamuk, duhan, yam, šećerna trska, ananas, manioka, banana i drugo, a najpoznatiji su bili kao uzgajivači lovačkih pasa, što je često citirano po etnografskoj građi. Tarume su obožavali anakondu i u njoj gledali člana svoga plemena, poštovali je i klonili je se. Prema njihovu mitu pramajka Indijanaca bila je kći anakonde. Jezično Tarume su po McQuown/Greenbergu klasificirani u Macro-Cariban, a po drugoj klasifikaciji pripadaju Velikoj porodici Equatorial.